Document ID: /roh_data/filtered/fineweb-2-filterrobots_roh.jsonl.gz/58365

Ils 5 emploiads hajan lavurà la notg avant la disgrazia vid sviaders dal traject pertutgà en la vischinanza da la citad Lodi. Ad els vegn renfatschà ch'els sajan stads negligents.
Il tren d'auta spertadad da Milaun a Bologna è per part siglì ord las rodaglias. Ils dus locomotivists èn morts, 31 persunas èn blessadas. La bilantscha da l'accident avess pudì esser mendra sche pli bleras persunas fissan stadas da quai temp en l'emprima classa dal tren.
Venderdi han ils emploiads da viafier fatg en l'Italia ina chauma da duas uras per pretender dapli segirtad sin la rait da viafier. Ils daners che la viafier vul trair giu a lur collavuraturs per la chauma, duain ils confamigliars da las unfrendas survegnir.
Ord l'archiv da SRF
RTR novitads 12:00